text: "Din lastvogn står her"
  14 december 2010 kl. 14.49
  Fandt stjålet lastvognstog i Vejen efter TV SYD-indslag. 
  TV Syd fortalte tirsdag, at firmaet Knudsk og Dahl på Vojensvej ved Skrydstrup havde fået stjålet et lastvognstog.
  Efterfølgende blev John Nissum fra Kudsk & Dahl ringet op:
  - Jeg fik at vide, at vores bil stod på en plads i Vejen. Da vi kom derop, var det imidlertid kun anhængeren, der var tilbage, siger John Nissum.
  - Efterfølgende har jeg fundet ud af, at køretøjet har været brugt til at stjæle aluminiums-skrot fra et firma i Tønder søndag nat, siger John Nissum, der nu håber, at den forsvundne lastbil også bliver fundet.
  